title: 2006/197/EB: 2006 m. kovo 3 d.  Komisijos sprendimas, leidžiantis pagal Europos Parlamento ir Tarybos reglamentą (EB) Nr. 1829/2003 pateikti į rinką maisto produktus, kurių sudėtyje yra, kurie susideda arba kurie yra pagaminti iš genetiškai modifikuotų 1507 (DAS-Ø15Ø7-1) linijos kukurūzų

text:
9.3.2006

               LT

               Europos Sąjungos oficialusis leidinys

               L 70/82

      KOMISIJOS SPRENDIMAS

   2006 m. kovo 3 d.
   leidžiantis pagal Europos Parlamento ir Tarybos reglamentą (EB) Nr. 1829/2003 pateikti į rinką maisto produktus, kurių sudėtyje yra, kurie susideda arba kurie yra pagaminti iš genetiškai modifikuotų 1507 (DAS-Ø15Ø7-1) linijos kukurūzų
   (2006/197/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų (1), ypač į jo 7 straipsnio 3 dalį,
   kadangi:

               (1)

               2001 m. vasario 15 d.Pioneer Overseas Corporation ir Dow AgroSciences Europe, remdamosi 1997 m. sausio 27 d. Europos Parlamento ir Tarybos reglamento (EB) Nr. 258/97 dėl naujų maisto produktų ir naujų maisto komponentų (2) 4 straipsniu, kartu Nyderlandų kompetentingoms institucijoms pateikė prašymą leisti iš genetiškai modifikuotų 1507 linijos kukurūzų pagamintus maisto produktus ir maisto komponentus pateikti į rinką kaip naujus maisto produktus ir naujus maisto komponentus (toliau – produktai).

               (2)

               Nyderlandų kompetentinga maisto produktų vertinimo institucija 2003 m. lapkričio 4 d. parengtoje pirminio vertinimo ataskaitoje padarė išvadą, kad produktai yra tokie pat saugūs, kaip ir maisto produktai ir maisto komponentai, pagaminti iš įprastinių linijų kukurūzų, ir gali būti naudojami tuo pačiu būdu.

               (3)

               2003 m. lapkričio 10 d. Komisija pirminio vertinimo ataskaitą išsiuntė visoms valstybėms narėms. Per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį pagal tos dalies nuostatas buvo pareikšti pagrįsti prieštaravimai dėl šių produktų pateikimo į rinką. Todėl buvo reikalinga papildomo vertinimo ataskaita.

               (4)

               Reglamento (EB) Nr. 1829/2003 (toliau – reglamentas) 46 straipsnio 1 dalyje nustatyta, kad prašymai, iki reglamento taikymo dienos, t. y. 2004 m. balandžio 18 d., pateikti pagal Reglamento (EB) Nr. 258/97 4 straipsnį, yra pakeičiami reglamento II skyriaus 1 skirsnyje nurodytais prašymais, kai, remiantis Reglamento (EB) Nr. 258/97 6 straipsnio 3 arba 4 dalimis, yra reikalaujama papildomo vertinimo ataskaitos.

               (5)

               Reglamentas (EB) Nr. 258/97 yra taikomas tik naujų maisto produktų ir naujų maisto komponentų pateikimui į Bendrijos rinką. Todėl šis sprendimas netaikomas pašarų, kurių sudėtyje yra, kurie susideda arba kurie yra pagaminti iš genetiškai modifikuotų 1507 linijos kukurūzų, teikimui į rinką.

               (6)

               Genetiškai modifikuotų 1507 linijos kukurūzų arba kai kurių produktų, įskaitant pašarus, kurių sudėtyje yra arba kurie susideda iš šių kukurūzų, pateikimas į rinką yra reglamentuojamas Komisijos sprendimu 2005/772/EB dėl kukurūzų produkto (Zea mays L., linija 1507), genetiškai modifikuoto siekiant padidinti jo atsparumą tam tikriems Lepidoptera būrio kenkėjams ir toleranciją herbicidui amonio glufozinatui, pateikimo į rinką pagal Europos Parlamento ir Tarybos direktyvą 2001/18/EB (3).

               (7)

               Iš 1507 linijos kukurūzų pagaminti pašarai buvo pateikti į rinką iki reglamento taikymo dienos, t. y. iki 2004 m. balandžio 18 d. Todėl jiems taikomi reglamento 20 straipsnyje numatyti reikalavimai, ir minėti pašarai gali būti pateikiami į rinką bei naudojami Bendrijos genetiškai modifikuoto maisto ir pašarų registre nustatytomis sąlygomis.

               (8)

               2005 m. kovo 3 d. Europos maisto saugos tarnyba (toliau – Tarnyba), laikydamasi reglamento 6 straipsnio, pateikė nuomonę, kurioje teigė, kad nėra įrodymų, jog produktų pateikimas į rinką gali turėti neigiamą poveikį žmonių ar gyvūnų sveikatai arba aplinkai (4). Pateikdama savo nuomonę, Tarnyba atsižvelgė į visus valstybių narių iškeltus konkrečius klausimus ir problemas.

               (9)

               Todėl Tarnyba savo nuomonėje informuoja, kad nereikalaujama taikyti jokių specialių ženklinimo etiketėmis reikalavimų, išskyrus numatytus reglamento 13 straipsnio 1 dalyje. Tarnyba taip pat praneša, kad nereikalaujama taikyti specialių pateikimo į rinką ir (arba) specialių naudojimo ar priežiūros sąlygų ar apribojimų, įskaitant stebėjimo jau pateikus į rinką reikalavimus, ir specialių reglamento 6 straipsnio 5 dalies e punkte nurodytų konkrečių ekosistemų (aplinkos) ir (arba) geografinių regionų apsaugos sąlygų.

               (10)

               Tarnyba savo nuomonėje padarė išvadą, kad aplinkos stebėjimo planas, kurį sudaro pareiškėjo pateiktas bendrosios priežiūros planas, atitinka numatomą produktų paskirtį.

               (11)

               Atsižvelgiant į tai, kas pirmiau išdėstyta, leidimas turėtų būti išduotas.

               (12)

               Kukurūzų linijai 1507 turėtų būti priskirtas unikalus identifikatorius, kaip numatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą (5).

               (13)

               Visa šio sprendimo priede pateikta informacija apie leidimo išdavimą produktams turi būti įrašoma į Bendrijos genetiškai modifikuoto maisto ir pašarų registrą, kaip numatyta reglamente.

               (14)

               Remiantis reglamento 4 straipsnio 2 dalimi, leidimo išdavimo sąlygos yra privalomos visiems produktą į rinką teikiantiems asmenims.

               (15)

               Pagal 2003 m. liepos 15 d. Europos Parlamento ir Tarybos reglamento Nr. 1946/2003 dėl genetiškai modifikuotų organizmų tarpvalstybinio judėjimo (6) 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos centrą turi būti pranešta Biologinės įvairovės konvencijos Kartaginos biosaugos protokolą pasirašiusioms šalims.

               (16)

               Maisto grandinės ir gyvūnų sveikatos nuolatinis komitetas nuomonės nepateikė. Todėl 2005 m. spalio 5 d. Komisija pagal Tarybos sprendimo 1999/468/EB (7) 5 straipsnio 4 dalį Tarybai pateikė pasiūlymą, prašydama Tarybos per tris mėnesius priimti sprendimą,

               (17)

               Tačiau per nustatytą laiką Taryba sprendimo nepriėmė. Todėl sprendimą turi priimti Komisija,

         NUSPRENDĖ:
   1 straipsnis
   Produktai
   Šis sprendimas yra taikomas maisto produktams ir maisto komponentams, kurie susideda, kurių sudėtyje yra arba kurie yra pagaminti iš genetiškai modifikuotų 1507 linijos kukurūzų (Zea mays L.), kurie toliau nurodyti šio sprendimo priede (toliau – produktai), ir kuriems priskirtas unikalus identifikatorius DAS-Ø15Ø7-1, kaip nurodyta Reglamente (EB) Nr. 65/2004.
   2 straipsnis
   Pateikimas į rinką
   Pagal Reglamento (EB) Nr. 1829/2003 4 straipsnio 2 dalį, produktus į rinką leidžiama pateikti šiame sprendime ir jo priede nurodytomis sąlygomis.
   3 straipsnis
   Ženklinimas
   Taikant Reglamento (EB) Nr. 1829/2003 13 straipsnio 1 dalyje nustatytus specialius ženklinimo reikalavimus, „organizmo pavadinimas“ yra „kukurūzai“.
   4 straipsnis
   Poveikio aplinkai stebėsena
   1.   Leidimo turėtojas užtikrina, kad būtų parengtas ir įgyvendintas šio sprendimo priede nurodytas poveikio aplinkai stebėjimo planas.
   2.   Leidimų turėtojai pateikia Komisijai metines stebėjimo veiklos įgyvendinimo ir rezultatų ataskaitas.
   Tose ataskaitose aiškiai nurodoma, kurios ataskaitų dalys laikomos slaptomis, ir pateikiamas įrodomas konfidencialumo pagrindimas, kaip numatyta Reglamento (EB) Nr. 1829/2003 30 straipsnyje.
   Slaptos tokių ataskaitų dalys pateikiamos atskirais dokumentais.
   5 straipsnis
   Bendrijos registras
   Šio sprendimo priede nurodyta informacija yra įrašoma į Bendrijos genetiškai modifikuoto maisto ir pašarų registrą, kaip numatyta Reglamento (EB) Nr. 1829/2003 28 straipsnyje.
   6 straipsnis
   Leidimo turėtojai
   Leidimo turėtojai yra:

               a)

                  Pioneer Overseas Corporation iš Belgijos, atstovaujanti Pioneer Hi-Bred International iš Jungtinių Valstijų, ir

               b)

                  Dow AgroSciences Europe iš Jungtinės Karalystės, atstovaujanti Mycogen Seeds iš Jungtinių Valstijų,

         abi atsakingos už šiame sprendime ir Reglamente (EB) Nr. 1829/2003 numatytų leidimų turėtojų pareigų vykdymą.
   7 straipsnis
   Galiojimas
   Šis sprendimas galioja 10 metų nuo jo priėmimo dienos.

      Priimta Briuselyje, 2006 m. kovo 3 d.

            Komisijos vardu

         Markos KYPRIANOU

            Komisijos narys

      (1)  OL L 268, 2003 10 18, p. 1.

      (2)  OL L 43, 1997 2 14, p. 1. Reglamentas su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).

      (3)  OL L 291, 2005 11 5, p. 42.

      (4)  http://www.efsa.eu.int/science/gmo/gm_ff_applications/more_info/503/op_gm07_ej182_1507_opinion_nl_doc2_en1.pdf

      (5)  OL L 10, 2004 1 16, p. 5.

      (6)  OL L 287, 2003 11 5, p. 1.

      (7)  OL L 184, 1999 7 17, p. 23.

      PRIEDAS
      a)   Pareiškėjai ir leidimų turėtojai:
      Pavadinimas:
      Pioneer Overseas Corporation
      Adresas: Avenue des Arts 44, B-1040 Brussels, Belgium

         Pioneer Hi-Bred International, Inc., 400 Locus Street, Suite 800, Des Moines, IA50309, United States, vardu
      ir
      Pavadinimas:
      Dow AgroSciences Europe Ltd.
      Adresas: European Development Centre, 3 Milton Park, Abingdon, Oxon OX14 4RN, United Kingdom

         Mycogen Seeds c/o Dow AgroSciences LLC, 9330 Zionsville Road, Indianapolis, IN 46268-1054, United States, vardu.
      b)   Produktų paskirtis ir specifikacija: Maisto produktai ir maisto komponentai, kurie susideda, kurių sudėtyje yra arba kurie yra pagaminti iš pareiškime nurodytų genetiškai modifikuotų 1507 linijos kukurūzų (Zea mays L.), unikalus identifikatorius – DAS-Ø15Ø7-1, atsparių kukurūziniam ugniukui (Ostrinia nubilalis) ir kai kuriems kitiems Lepidoptera būrio kenkėjams, taip pat turinčių toleranciją herbicidui amonio glufozinatui. Genetiškai modifikuoti DAS-Ø15Ø7-1 kukurūzai turi šias DNR sekas dviejose kasetėse:
      Sutrumpinto Bacillus thuringiensis subsp. aizawai cry1F geno, suteikiančio atsparumą europiniam kukurūziniam ugniukui (Ostrinia nubilalis) ir kai kuriems kitiems Lepidoptera būrio kenkėjams, sintetinė versija, reguliuojama ubikvitino promotoriaus ubiZM1(2) iš Zea mays L. ir ORF25PolyA terminatoriaus iš Agrobacterium tumefaciens pTi15995;

         Streptomyces viridochromogenes Tü494 atmainos pat geno, suteikiančio toleranciją herbicidui amonio gliufozinatui, sintetinė versija, reguliuojama žiedinių kopūstų mozaikos viruso (CMV) 35S promotoriaus ir terminatoriaus sekų.
      c)   Ženklinimas: Netaikomi jokie kiti konkretūs reikalavimai, išskyrus numatytuosius Reglamento (EB) Nr. 1829/2003 13 straipsnio 1 dalyje.
      Taikant Reglamento (EB) Nr. 1829/2003 13 straipsnio 1 dalį, „organizmo pavadinimas“ yra „kukurūzai“.
      d)   Aptikimo metodas:

                  —

                  Konkretaus įvykio realaus laiko kiekybine PGR pagrįstas metodas, taikomas genetiškai modifikuotiems DAS-Ø15Ø7-1 kukurūzams.

                  —

                  Įteisintas Bendrijos etaloninės laboratorijos, įsteigtos Reglamentu (EB) Nr. 1829/2003, paskelbtas adresu http://gmo-crl.jrc.it/detectionmethods/TC1507-WEB-Protocol-Validation.pdf

                  —

                  Etaloninė medžiaga ERM®-BF418 prieinama Europos Komisijos Jungtinio tyrimų centro (JTC) Etaloninių medžiagų ir matavimų institute adresu http://www.irmm.jrc.be/html/reference_materials_catalogue/index.htm

            e)   Unikalus identifikacinis numeris:
      DAS-Ø15Ø7-1
      f)   Informacija, kurios reikalaujama pagal Biologinės įvairovės konvencijos Kartaginos biosaugos protokolo II priedą: Biologinės saugos informacijos centras, įrašo Nr.: žr. Sprendimas 2006/197/EB.
      g)   Produktų teikimo į rinką, naudojimo arba priežiūros sąlygos arba apribojimai: Nereikalaujama.
      h)   Stebėsenos planas: Direktyvos 2001/18/EB VII priede nurodytas poveikio aplinkai stebėjimo planas
      (Nuoroda http://gmo-crl.jrc.it/detectionmethods/TC1507-WEB-Protocol-Validation.pdf)
      i)   Į rinką pateikto žmonėms vartoti skirto maisto stebėjimo reikalavimai: Nereikalaujama.

         Pastaba: nuorodos į susijusius dokumentus laikui bėgant gali kisti. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre.


title: 2010/507/ES: 2010 m. gegužės 5 d. Europos Parlamento sprendimas dėl septintojo, aštuntojo, devintojo ir dešimtojo Europos plėtros fondų 2008 finansinių metų sąskaitų uždarymo

text:
25.9.2010

               LT

               Europos Sąjungos oficialusis leidinys

               L 252/117

         EUROPOS PARLAMENTO SPRENDIMAS
   2010 m. gegužės 5 d.
   dėl septintojo, aštuntojo, devintojo ir dešimtojo Europos plėtros fondų 2008 finansinių metų sąskaitų uždarymo
   (2010/507/ES)
   EUROPOS PARLAMENTAS,
   atsižvelgdamas į Komisijos pranešimą dėl tolesnių priemonių, susijusių su 2007 m. biudžeto įvykdymo patvirtinimo sprendimais (COM(2009) 0526, ir jo priedą SEC(2009) 1427),
   atsižvelgdamas į septintojo, aštuntojo, devintojo ir dešimtojo Europos plėtros fondų balansą ir 2008 finansinių metų ataskaitą (COM(2009) 0397 – C7–0171/2009),
   atsižvelgdamas į septintojo, aštuntojo, devintojo ir dešimtojo Europos plėtros fondų 2008 m. finansų valdymo ataskaitą,
   atsižvelgdamas į Europos plėtros fondų finansinę informaciją (COM(2009) 0310),
   atsižvelgdamas į Audito Rūmų 2008 finansinių metų metinę veiklos, finansuojamos iš septintojo, aštuntojo, devintojo ir dešimtojo Europos plėtros fondų, ataskaitą su Komisijos atsakymais (1),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),
   atsižvelgdamas į Tarybos 2010 m vasario 16 d. rekomendacijas dėl patvirtinimo, kad Komisija įvykdė Europos plėtros fondų 2008 finansinių metų operacijas (5082/2010 – C7–0056/2010, 5084/2010 – C7–0057/2010, 5085/2010 – C7–0058/2010, 5086/2010 – C7–0059/2010),
   atsižvelgdamas į Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimą, kuris 2000 m. birželio 23 d. buvo pasirašytas Kotonu (3) ir persvarstytas Liuksemburge 2005 m. birželio 25 d. (4),
   atsižvelgdamas į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos („Užjūrio asociacijos sprendimą“) (5), kuris buvo iš dalies pakeistas Tarybos sprendimu 2007/249/EB (6),
   atsižvelgdamas į Taryboje susirinkusių valstybių narių Vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (7) 33 straipsnį,
   atsižvelgdamas į Taryboje susirinkusių valstybių narių Vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų baseino ir Ramiojo vandenyno šalių bei Europos bendrijos ir jos valstybių narių partnerystės susitarimo finansinį protokolą ir dėl finansinės paramos paskirstymo užjūrio šalims ir teritorijoms, kurioms taikoma EB sutarties ketvirtoji dalis (8), 32 straipsnį,
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (9), 74 straipsnį,
   atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (10), 119 straipsnį,
   atsižvelgdamas į 2008 m. vasario 18 d. Tarybos reglamento (EB) Nr. 215/2008 dėl 10-ajam Europos plėtros fondui taikomo finansinio reglamento (11) 142 straipsnį,
   atsižvelgdamas į Darbo tvarkos taisyklių 76 straipsnį, 77 straipsnio trečią įtrauką ir VI priedą,
   atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A7–0063/2010),

               1.

               pažymi, kad septintojo, aštuntojo, devintojo ir dešimtojo Europos plėtros fondų galutinės metinės ataskaitos pateiktos Audito Rūmų metinės ataskaitos 1 lentelėje;

               2.

               pritaria septintojo, aštuntojo, devintojo ir dešimtojo Europos plėtros fondų 2008 finansinių metų sąskaitų uždarymui;

               3.

               paveda Pirmininkui perduoti šį sprendimą Tarybai, Komisijai, Europos Sąjungos Teisingumo Teismui, Audito Rūmams, Europos investicijų bankui bei pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 269, 2009 11 10, p. 257.

      (2)  OL C 274, 2009 11 13, p. 235.

      (3)  OL L 317, 2000 12 15, p. 3.

      (4)  OL L 287, 2005 10 28, p. 4.

      (5)  OL L 314, 2001 11 30, p. 1 ir OL L 324, 2001 12 7, p. 1.

      (6)  OL L 109, 2007 4 26, p. 33.

      (7)  OL L 156, 1998 5 29, p. 108.

      (8)  OL L 317, 2000 12 15, p. 355.

      (9)  OL L 191, 1998 7 7, p. 53.

      (10)  OL L 83, 2003 4 1, p. 1.

      (11)  OL L 78, 2008 3 19, p. 1.


title: 1996 m. lapkričio 26 d. Tarybos sprendimas dėl Europos Bendrijos ir Korėjos Respublikos susitarimo dėl bendradarbiavimo ir tarpusavio administracinės pagalbos muitinių veiklos srityje sudarymo

text:
Svarbus teisinis pranešimas

|

31997D0291

Oficialusis leidinys L 121 , 13/05/1997 p. 0013 - 0013

		Tarybos sprendimas1996 m. lapkričio 26 d.dėl Europos Bendrijos ir Korėjos Respublikos susitarimo dėl bendradarbiavimo ir tarpusavio administracinės pagalbos muitinių veiklos srityje sudarymo(97/291/EB)EUROPOS SĄJUNGOS TARYBA,atsižvelgdama į Europos Bendrijos steigimo sutartį, ypač į jos 113 straipsnį bei 228 straipsnio 2 dalies pirmąjį sakinį,atsižvelgdama į Komisijos pasiūlymą,kadangi 1993 m. balandžio 5 d. Taryba įgaliojo Komisiją Bendrijos vardu derėtis su kai kuriomis pagrindinėmis Bendrijos prekybos partnerėmis dėl muitinių bendradarbiavimo susitarimų;kadangi turėtų būti patvirtintas Europos Bendrijos ir Korėjos Respublikos susitarimas dėl bendradarbiavimo ir tarpusavio administracinės pagalbos muitinių veiklos srityje,NUSPRENDĖ:1 straipsnisBendrijos vardu patvirtinamas Europos Bendrijos ir Korėjos Respublikos susitarimas dėl bendradarbiavimo ir tarpusavio administracinės pagalbos muitinių veiklos srityje.Susitarimo tekstas pridedamas prie šio sprendimo.2 straipsnisKomisija, padedama valstybių narių atstovų, atstovauja Bendrijai Jungtiniame muitinių bendradarbiavimo komitete, įkurtame pagal Susitarimo 15 straipsnį.3 straipsnisTarybos pirmininkas įgaliojamas paskirti asmenis, kuriems suteikiama teisė Bendrijos vardu pasirašyti Susitarimą.4 straipsnisTarybos pirmininkas Bendrijos vardu pateikia Susitarimo 19 straipsnyje numatytą pranešimą.5 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1996 m. lapkričio 26 d.Tarybos varduPirmininkasE. Kenny--------------------------------------------------


title: 2006/537/EB: 2004 m. balandžio 29 d. Tarybos sprendimas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę (PBS), protokolo dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimo prie PBS ir PBS pritaikomųjų pataisų pasirašymo ir laikino taikymo

text:
16.8.2006

               LT

               Europos Sąjungos oficialusis leidinys

               L 224/15

         TARYBOS SPRENDIMAS
   2004 m. balandžio 29 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę (PBS), protokolo dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimo prie PBS ir PBS pritaikomųjų pataisų pasirašymo ir laikino taikymo
   (2006/537/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį ir 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies pirmos pastraipos pirmu sakiniu,
   atsižvelgdama į 2003 m. balandžio 16 d. Stojimo sutartį, ypač į jos 2 straipsnio 3 dalį,
   atsižvelgdama į prie Stojimo sutarties pridedamą Aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               (1)

               2003 m. gruodžio 8 d. Taryba įgaliojo Komisiją Bendrijos ir jos valstybių narių vardu vesti derybas su Ukraina dėl Partnerystės ir bendradarbiavimo susitarimo, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo ir numatyti tam tikras technines pritaikomąsias pataisas, susijusias su instituciniais ir teisiniais pokyčiais Europos Sąjungoje.

               (2)

               Atsižvelgiant į galimą protokolo sudarymą vėliau, 2004 m. kovo 30 d. parafuotas protokolas turėtų būti pasirašytas Europos bendrijos ir jos valstybių narių vardu.

               (3)

               Protokolas turi būti taikomas laikinai nuo įstojimo dienos, kol bus baigtos atitinkamos procedūros jo formaliam sudarymui,

         NUSPRENDĖ:
   1 straipsnis
   Tarybos pirmininkas įgaliojamas paskirti asmenį (-is), Europos bendrijos ir jos valstybių narių vardu įgaliotą (-us) pasirašyti Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę (PBS), protokolą dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimo prie PBS ir PBS pritaikomųjų pataisų, protokolą atsižvelgiant į galimą jo sudarymą vėliau.
   Protokolo tekstas pridedamas prie šio sprendimo (1).
   2 straipsnis
   Kol protokolas įsigalios, jis taikomas laikinai nuo įstojimo dienos.

      Priimta Liuksemburge, 2004 m. balandžio 29 d.

            Tarybos vardu

            Pirmininkas

         E. HEINÄLUOMA

      (1)  Žr. šio Oficialiojo leidinio 16 p.
   Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę (PBS)
   PROTOKOLAS
   dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimo prie PBS ir dėl PBS pritaikomųjų pataisų
   BELGIJOS KARALYSTĖ,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   toliau – valstybės narės, kurioms atstovauja Europos Sąjungos Taryba, ir
   EUROPOS BENDRIJA IR EUROPOS ATOMINĖS ENERGIJOS BENDRIJA,
   toliau – Bendrijos, kurioms atstovauja Europos Sąjungos Taryba ir Europos Komisija, ir
   UKRAINA
   toliau šiame protokole – Šalys,
   ATSIŽVELGDAMOS į Belgijos Karalystės, Danijos Karalystės, Vokietijos Federalinės Respublikos, Graikijos Respublikos, Ispanijos Karalystės, Prancūzijos Respublikos, Airijos, Italijos Respublikos, Liuksemburgo Didžiosios Hercogystės, Nyderlandų Karalystės, Austrijos Respublikos, Portugalijos Respublikos, Suomijos Respublikos, Švedijos Karalystės, Jungtinės Didžiosios Britanijos ir Šiaurės Airijos Karalystės (Europos Sąjungos valstybių narių) ir Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos sutartį dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą, kuri buvo pasirašyta 2003 m. balandžio 16 d. Atėnuose ir įsigalios 2004 m. gegužės 1 d.
   ATSIŽVELGDAMOS į naują Ukrainos ir Europos Sąjungos santykių padėtį, kylančią dėl dešimties naujų valstybių narių stojimo į Europos Sąjungą, kuris atskleidžia Ukrainos ir Europos Sąjungos bendradarbiavimo galimybes ir uždavinius.
   ATSIŽVELGDAMOS į Šalių norą užtikrinti PBS tikslų ir principų pasiekimą ir įgyvendinimą,
   SUSITARĖ:
   1 straipsnis
   Čekijos Respublika, Estijos Respublika, Kipro Respublika, Latvijos Respublika, Lietuvos Respublika, Vengrijos Respublika, Maltos Respublika, Lenkijos Respublika, Slovėnijos Respublika ir Slovakijos Respublika yra 1994 m. birželio 14 d. Liuksemburge pasirašyto ir 1998 m. kovo 1 d. įsigaliojusio Partnerystės ir bendradarbiavimo susitarimo, įtvirtinančio partnerystę tarp Europos Bendrijų bei jų valstybių narių ir Ukrainos (toliau – Susitarimas), Šalys, ir taip pat kaip ir kitos Bendrijos valstybės narės atitinkamai priima Susitarimo, prie tą pačią dieną pasirašyto Baigiamojo akto pridedamų bendrų deklaracijų, deklaracijų ir pasikeitimų raštais bei 1997 m. balandžio 10 d. Susitarimo protokolo, kuris įsigaliojo 2000 m. spalio 12 d., tekstus ir į juos atsižvelgia.
   2 straipsnis
   1.   Siekdamos atsižvelgti į pastaruosius institucinius pokyčius Europos Sąjungoje, Šalys susitaria, kad, nustojus galioti Europos anglių ir plieno bendrijos steigimo sutarčiai, Susitarime esančios nuostatos, nurodančios Europos anglių ir plieno bendriją, yra laikomos nuorodomis į Europos bendriją, kuri perėmė visas Europos anglių ir plieno bendrijos teises ir prisiimtus įsipareigojimus.
   2.   Siekdamos atsižvelgti į institucinius pokyčius, kurie įvyko GATT – PPO tarptautinėje prekybos sistemoje, Šalys susitaria, kad Susitarimo tekste esančios nuorodos į GATT reiškia nuorodas į 1994 m. GATT, o nuostata „Ukrainos prisijungimas prie GATT“ yra suprantama kaip „Ukrainos įstojimas į PPO“.
   3.   Siekdamos atsižvelgti į Europos energetikos chartijos sutarties pagrindo pokyčius, Šalys susitaria, kad Susitarimo tekste esančios nuorodos į Europos energetikos chartiją reiškia nuorodas į Energetikos chartijos sutartį ir į Energetikos chartijos protokolą dėl energijos efektyvumo ir su tuo susijusių aplinkosaugos aspektų.
   3 straipsnis
   Šis protokolas yra neatskiriama Susitarimo dalis.
   4 straipsnis
   1.   Laikydamosi savo procedūrų, šį protokolą patvirtina Bendrijos, Europos Sąjungos Taryba valstybių narių vardu ir Ukraina.
   2.   Šalys viena kitai praneša apie pirmesnėje pastraipoje nurodytų atitinkamų procedūrų atlikimą. Patvirtinimo dokumentai deponuojami Europos Sąjungos Tarybos generaliniame sekretoriate.
   5 straipsnis
   1.   Šis protokolas įsigalioja Stojimo sutarties įsigaliojimo dieną, jei iki tos dienos buvo deponuoti visi šio protokolo patvirtinimo dokumentai.
   2.   Jei iki tos dienos buvo deponuoti ne visi šio protokolo patvirtinimo dokumentai, šis protokolas įsigalioja pirmą kito mėnesio dieną po to, kai buvo deponuotas paskutinis patvirtinimo dokumentas.
   3.   Jei iki 2004 m. gegužės 1 d. buvo deponuoti ne visi šio protokolo patvirtinimo dokumentai, šis protokolas pradedamas laikinai taikyti nuo 2004 m. gegužės 1 d.
   6 straipsnis
   Susitarimo, Baigiamojo akto ir visų prie jo pridedamų dokumentų bei 1997 m. balandžio 10 d. Susitarimo protokolo tekstai sudaryti čekų, estų, latvių, lenkų, lietuvių, maltiečių, slovakų, slovėnų ir vengrų kalbomis.
   Jie pridedami (1) prie šio protokolo ir yra autentiški kaip ir tekstai kitomis kalbomis, kuriomis sudaryti Susitarimas, Baigiamasis aktas ir prie jo pridedami dokumentai bei 1997 m. balandžio 10 d. Susitarimo protokolas.
   7 straipsnis
   Šis protokolas sudarytas dviem egzemplioriais, kurių tekstai anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir ukrainiečių kalbomis yra autentiški.

      Hecho en Dublín, el veintinueve de abril de dos mil cuatro.
      V Dublinu dne dvacátého devátého dubna dva tisíce čtyři.
      Udfærdiget i Dublin den niogtyvende april to tusind og fire.
      Geschehen zu Dublin am neunundzwanzigsten April zweitausendundvier.
      Kahe tuhande neljanda aasta aprillikuu kahekümne üheksandal päeval Dublinis.
      Έγινε στο Δουβλίνο, στις είκοσι εννέα Απριλίου δύο χιλιάδες τέσσερα.
      Done at Dublin on the twenty-ninth day of April in the year two thousand and four.
      Fait à Dublin, le vingt-neuf avril deux mille quatre.
      Fatto a Dublino, addì ventinove aprile duemilaquattro.
      Dublinā, divi tūkstoši ceturtā gada divdesmit devītajā aprīlī.
      Priimta du tūkstančiai ketvirtų metų balandžio dvidešimt devintą dieną Dubline.
      Kelt Dublinban, a kétezer-negyedik év április havának huszonkilencedik napján.
      Magħmul f' Dublin fid-disgħa u għoxrin jum ta' April tas-sena elfejn u erbgħa.
      Gedaan te Dublin, de negenentwintigste april tweeduizendvier.
      Sporządzono w Dublinie, dnia dwudziestego dziewiątego kwietnia roku dwa tysiące czwartego.
      Feito em Dublim, em vinte e nove de Abril de dois mil e quatro.
      V Dubline dvadsiatehodeviateho apríla dvetisícštyri.
      V Dublinu, dne devetindvajsetega aprila leta dva tisoč štiri.
      Tehty Dublinissa kahdentenakymmenentenäyhdeksäntenä päivänä huhtikuuta vuonna kaksituhattaneljä.
      Som skedde i Dublin den tjugonionde april tjugohundrafyra.
      Вчинено у Дубліні, двадцять дев'ятого квітня дві тисячі четвертого року.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         За Держави-Чпени

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         За Европейські Співтовариства

         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l'Ukraine
         Per l'Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Za Ukrajinu
         Za Ukrajino
         Ukrainan puolesta
         På Ukrainas vägnar
         За Україну

      (1)  Susitarimo tekstas čekų, estų, latvių, lenkų, lietuvių, maltiečių, slovakų, slovėnų ir vengrų kalbomis bus paskelbtas Oficialiojo leidinio specialiajame leidime vėliau.


title: 2010 m. gegužės 5 d. Europos Parlamento sprendimas dėl bendros įmonės SESAR 2008 finansinių metų biudžeto įvykdymo patvirtinimo

text:
25.9.2010

               LT

               Europos Sąjungos oficialusis leidinys

               L 252/227

         EUROPOS PARLAMENTO SPRENDIMAS
   2010 m. gegužės 5 d.
   dėl bendros įmonės SESAR 2008 finansinių metų biudžeto įvykdymo patvirtinimo
   (2010/554/ES)
   EUROPOS PARLAMENTAS,
   atsižvelgdamas į bendros įmonės naujos kartos Europos oro eismo vadybos sistemai (SESAR) sukurti 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl bendrosios įmonės SESAR 2008 m. gruodžio 31 d. pasibaigusių finansinių metų metinių finansinių ataskaitų su bendrosios įmonės atsakymais (1),
   atsižvelgdamas į Tarybos 2010 m. vasario 16 d. rekomendaciją (5829/2010 – C7-0060/2010),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2007 m. vasario 27 d. Tarybos reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (3), ypač į jo 4b straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7-0077/2010),

               1.

               patvirtina SESAR bendros įmonės vykdančiajam direktoriui, kad bendros įmonės 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, SESAR bendros įmonės vykdančiajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 310, 2009 12 18, p. 9.

      (2)  OL L 248, 2002 9 16, p. 1.

      (3)  OL L 64, 2007 3 2, p. 1.

      (4)  OL L 357, 2002 12 31, p. 72.
    ---documentbreak---

               25.9.2010

               LT

               Europos Sąjungos oficialusis leidinys

               L 252/228

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl SESAR bendros įmonės 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į bendros įmonės naujos kartos Europos oro eismo vadybos sistemai (SESAR) sukurti 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl bendrosios įmonės SESAR 2008 m. gruodžio 31 d. pasibaigusių finansinių metų metinių finansinių ataskaitų su bendrosios įmonės atsakymais (1),
   atsižvelgdamas į 2010 m. vasario 16 d. Tarybos rekomendaciją (5829/2010 – C7–0060/2010),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2007 m. vasario 27 d. Tarybos reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (3), ypač į jo 4b straipsnį,
   atsižvelgdamas į SESAR bendros įmonės finansinį reglamentą, priimtą 2007 m. liepos 3 d. jos administracinės valdybos (toliau – SESAR finansinis reglamentas),
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0077/2010),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės ataskaitos yra patikimos, o vykdytos finansinės operacijos yra teisėtos ir tvarkingos,

               B.

               kadangi SESAR bendra įmonė įsteigta 2007 m. vasario mėn., siekiant valdyti projekto SESAR (Bendros Europos oro erdvės eismo valdymo moksliniai tyrimai) veiklą,

               C.

               kadangi bendra įmonė dar tik pradeda veiklą ir 2008 m. dar nevisiškai įdiegė savo vidaus kontrolės sistemas bei savo finansinės atskaitomybės sistemą,

               D.

               kadangi bendra įmonė valdys visą materialų ir nematerialų turtą, kurį susikūrė pati ar kuris jai buvo perleistas SESAR projekto rengimo etapui pagal specialius su jos nariais sudarytus susitarimus,

               1.

               palankiai vertina tai, jog Audito Rūmai nustatė, kad bendros įmonės SESAR 2008 m. finansinės ataskaitos patikimos, o visi atlikti sandoriai iš esmės teisėti ir tvarkingi;

               2.

               pažymi, kad bendra įmonė iš 2008 m. Europos Sąjungos biudžeto gavo 250 000 000 EUR įsipareigojimų asignavimų ir 100 900 000 EUR mokėjimų asignavimų;

               3.

               pripažįsta, kad 2007–2008 m. buvo bendros įmonės veiklos pradžios metai, kad naujas Tarybos reglamentas (EB) Nr. 1361/2008 (5), pagal kurį pakeistas pagrindinis bendros įmonės aktas, priimtas tik 2008 m. gruodžio 16 d. ir kad uždelsta sumokėti Eurokontrolės pradinį įnašą;

      Biudžeto metinio periodiškumo principo nesilaikymas

               4.

               atkreipia dėmesį į tai, kad 2008 m. balandžio mėn. bendros įmonės administracinė valdyba patvirtino galutinį biudžetą, kuris apėmė laikotarpį nuo 2007 m. rugpjūčio mėn. iki 2008 m. gruodžio mėn., ir kad šis sprendimas neatitiko metinio periodiškumo principo;

      Biudžeto vykdymas

               5.

               pažymi, kad 2008 m. balandžio mėn. bendros įmonės administracinės valdybos priimtas galutinis biudžetas buvo itin nerealistiškas, kaip tai matyti iš įsipareigojimų ir mokėjimų asignavimų panaudojimo lygio – atitinkamai 1 % ir 17 %;

               6.

               apgailestauja, kad keletu atvejų neužtikrinta tinkama operacijų kontrolė ir kad nenustatyta adekvati sutarčių ir viešųjų pirkimų vidaus kontrolė;

      Turto pripažinimas

               7.

               reiškia susirūpinimą dėl to, kad, nors naudojimo rodikliai labai maži, metų pabaigoje nustatyta, kad bendra įmonė saugojo dideles sumas bankų sąskaitose, o tai pažeidžia biudžeto pusiausvyros principą;

               8.

               primygtinai rekomenduoja bendrai įmonei parengti apskaitos politiką, susijusią su turtu, kuris gali būti sukurtas projekto rengimo etapu;

      SESAR finansinis reglamentas

               9.

               džiaugiasi Audito Rūmų ketinimu pateikti nuomonę dėl SESAR finansinio reglamento, kurį administracinė valdyba priėmė 2007 m. liepos mėn.; ypač pabrėžia, jog svarbu, kad šis reglamentas būtų suderintas su Bendrijos įstaigoms skirtu finansiniu pagrindų reglamentu, ir pritaria Audito Rūmų nuomonei, kad turi būti papildytos nuostatos, susijusios su biudžeto vykdymu, su finansinių ataskaitų pateikimu, su viešųjų pirkimų procedūromis ir vidaus audito funkcija; be to, pažymi, kad bendrajai įmonei reiktų priimti savo finansinio reglamento įgyvendinimo taisykles;

      Metinė veiklos ataskaita

               10.

               primygtinai rekomenduoja bendrai įmonei laikytis su Audito Rūmais susitartų metinės veiklos ataskaitos pateikimo terminų;

      Vidaus kontrolės sistemos

               11.

               pažymi, kad iki 2009 m. sausio mėn. nebuvo įsteigta taikytinus tarptautinius standartus atitinkanti vidaus audito tarnyba; taip pat prašo bendros įmonės kuo skubiau parengti tinkamas su viešaisiais pirkimais susijusias vidaus kontrolės sistemas; ypač pabrėžia, kad svarbu sudaryti veiklos atkūrimo po ekstremaliųjų įvykių planą ir parengti duomenų apsaugos politiką;

               12.

               atkreipia dėmesį į tai, kad 2008 finansiniais metais bendros įmonės įplaukos iš palūkanų sudarė 148 370 EUR; atsižvelgdamas į metinę finansinę ataskaitą ir į palūkanų dydį, daro išvadą, kad bendra įmonė nuolat turi didelį grynųjų pinigų kiekį; pažymi, kad 2008 m. gruodžio 31 d. bendros įmonės grynieji pinigai sudarė 116 007 569 EUR; prašo Komisijos išnagrinėti galimybes siekiant nustatyti, jog grynieji pinigai būtų valdomi visiškai atsižvelgiant į poreikius, ir kaip reikėtų keisti metodą, kad bendros įmonės kasoje nuolat būtų kuo mažiau grynųjų pinigų;

               13.

               be to, pažymi, kad administracinei valdybai nepavyko parengti 2008 m. personalo etatų plano.

      (1)  OL C 310, 2009 12 18, p. 9.

      (2)  OL L 248, 2002 9 16, p. 1.

      (3)  OL L 64, 2007 3 2, p. 1.

      (4)  OL L 357, 2002 12 31, p. 72.

      (5)  OL L 352, 2008 12 31, p. 12.


title: 2013/509/ES: 2013 m. spalio 16 d. Valstybių narių vyriausybių atstovų sprendimas, kuriuo skiriamas Bendrojo Teismo teisėjas

text:
18.10.2013

               LT

               Europos Sąjungos oficialusis leidinys

               L 277/13

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2013 m. spalio 16 d.
   kuriuo skiriamas Bendrojo Teismo teisėjas
   (2013/509/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               2013 m. rugpjūčio 31 d. baigėsi trylikos Bendrojo Teismo teisėjų kadencija. Todėl reikėtų paskirti teisėjus laikotarpiui nuo 2013 m. rugsėjo 1 d. iki 2019 m. rugpjūčio 31 d.;

               (2)

               buvo pasiūlyta Irena PELIKÁNOVÁ paskirti kitai kadencijai;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Irena PELIKÁNOVÁ tinkamumo eiti Bendrojo Teismo teisėjos pareigas,

         PRIĖMĖ ŠĮ SPRENDIMĄ:
   1 straipsnis
   Irena PELIKÁNOVÁ skiriama Bendrojo Teismo teisėja laikotarpiui nuo 2013 m. rugsėjo 1 d. iki 2019 m. rugpjūčio 31 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. spalio 16 d.

            Pirmininkas

         R. KAROBLIS


title: 1997 m. vasario 17 d. Tarybos sprendimas dėl protokolo dėl veterinarijos klausimų, papildančio Europos ekonominės bendrijos ir Andoros Kunigaikštystės susitarimą pasikeičiant raštais, sudarymo

text:
Svarbus teisinis pranešimas

|

31997D0345

Oficialusis leidinys L 148 , 06/06/1997 p. 0015 - 0015

		Tarybos sprendimas1997 m. vasario 17 d.dėl protokolo dėl veterinarijos klausimų, papildančio Europos ekonominės bendrijos ir Andoros Kunigaikštystės susitarimą pasikeičiant raštais, sudarymo(97/345/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi turėtų būti patvirtintas 1996 m. birželio 18 d. parafuotas Protokolas dėl veterinarijos klausimų, papildantis Europos ekonominės bendrijos ir Andoros Kunigaikštystės susitarimą pasikeičiant raštais,NUSPRENDĖ:1 straipsnisBendrijos vardu patvirtinamas Protokolas dėl veterinarijos klausimų, papildantis Europos ekonominės bendrijos ir Andoros Kunigaikštystės susitarimą pasikeičiant raštais.Protokolo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenis, turinčius teisę pasirašyti Protokolą.3 straipsnisTarybos pirmininkas Bendrijos vardu pateikia Protokolo [1] 4 straipsnyje numatytą pranešimą.4 straipsnisPagal Protokolo 2 straipsnį sukurtame veterinarijos pogrupyje Bendrijai atstovauja Komisija, padedama valstybių narių veterinarijos tarnybų atstovų.Bendrijos poziciją jungtiniame komitete dėl veterinarijos pogrupio rekomendacijų Taryba nustato kvalifikuota balsų dauguma.5 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1997 m. vasario 17 d.Komisijos varduPirmininkasG. Zalm[1] Susitarimo įsigaliojimo datą Tarybos Generalinis sekretoriatas paskelbs Europos Bendrijų oficialiajame leidinyje.--------------------------------------------------


title: 2010/129/CFSP: 2010 m. kovo 1 d. Tarybos sprendimas 2010/129/BUSP, iš dalies keičiantis Bendrąją poziciją 2008/109/BUSP dėl ribojančių priemonių Liberijai

text:
2.3.2010

               LT

               Europos Sąjungos oficialusis leidinys

               L 51/23

         TARYBOS SPRENDIMAS 2010/129/BUSP
   2010 m. kovo 1 d.
   iš dalies keičiantis Bendrąją poziciją 2008/109/BUSP dėl ribojančių priemonių Liberijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2008 m. vasario 12 d. Taryba priėmė Bendrąją poziciją 2008/109/BUSP dėl ribojančių priemonių Liberijai (1).

               (2)

               2009 m. gruodžio 17 d. Jungtinių Tautų Saugumo Taryba (toliau – JTST) priėmė JTST rezoliuciją 1903 (2009), kuria ribojančios priemonės dėl kelionių pratęsiamos dar 12 mėnesių laikotarpiui ir iš dalies keičiamos ribojančios priemonės dėl ginklų.

               (3)

               Todėl atitinkamai turėtų būti iš dalies pakeista Bendroji pozicija 2008/109/BUSP.

               (4)

               Reikia tolesnių Sąjungos veiksmų tam tikroms iš šių priemonėms įgyvendinti,

         PRIĖMĖ ŠĮ SPRENDIMĄ:
   1 straipsnis
   Bendroji pozicija 2008/109/BUSP iš dalies keičiama taip:

               1.

               1 straipsnis pakeičiamas taip:
               „1 straipsnis
               Valstybės narės imasi būtinų priemonių, kad būtų užkirstas kelias valstybių narių piliečiams ar iš valstybių narių teritorijų, ar naudojant valstybių narių vėliavos laivus ar jų orlaivius tiesiogiai ar netiesiogiai tiekti, parduoti ar perduoti ginklus ir bet kokius su jais susijusius reikmenis bei teikti pagalbą, konsultacijas ar mokymą, susijusį su karine veikla, įskaitant finansavimą ir finansinę paramą, visiems nevyriausybiniams subjektams ir asmenims, veikiantiems Liberijos teritorijoje.“

               2.

               2 straipsnis pakeičiamas taip:
               „2 straipsnis
               1.   1 straipsnis netaikomas:

                           a)

                           ginklams bei susijusiems reikmenims, taip pat techniniam mokymui bei pagalbai, skirtiems tik Jungtinių Tautų misijai Liberijoje (UNMIL) remti arba jai naudotis;

                           b)

                           apsauginiams drabužiams, įskaitant neperšaunamas liemenes ir karinius šalmus, kuriuos tik savo asmeniniam naudojimui laikinai į Liberiją eksportavo Jungtinių Tautų personalas, žiniasklaidos atstovai ir humanitarinę pagalbą bei vystomąją pagalbą teikiantys darbuotojai bei susijęs personalas;

                           c)

                           kitai žudyti nepritaikytai karinei įrangai, skirtai tik humanitariniam naudojimui ar apsisaugoti, ir susijusiai techninei pagalbai bei mokymui, iš anksto pranešus komitetui, įsteigtam pagal JTST Rezoliuciją 1521 (2003) (toliau – Sankcijų komitetas).

                     2.   Ginklų ir susijusių reikmenų tiekimui, pardavimui ar perdavimui arba 1 dalies a ir c punktuose nurodytų paslaugų teikimui būtina gauti valstybių narių kompetentingų institucijų leidimą. Dėl 1 dalies a ir c punktuose nurodytų tiekimų valstybės narės sprendžia kiekvienu konkrečiu atveju, visapusiškai atsižvelgdamos į Tarybos bendrojoje pozicijoje 2008/944/BUSP, nustatančioje bendrąsias taisykles, reglamentuojančias karinių technologijų ir įrangos eksporto kontrolę (2), nustatytus kriterijus. Valstybės narės reikalauja pakankamų apsaugos priemonių, kad pagal šią dalį suteiktas leidimas nebūtų netinkamai naudojamas ir tam tikrais atvejais priima nuostatas dėl pristatytų ginklų ir su jais susijusių reikmenų grąžinimo.
               3.   Valstybės narės iš anksto praneša Sankcijų komitetui apie bet kokį ginklų ir su jais susijusių reikmenų siuntimą Liberijos Vyriausybei ar apie pagalbos, konsultacijų ar mokymo, susijusio su karine veikla, teikimą Liberijos Vyriausybei, išskyrus 1 dalies a ir b punktuose nurodytus atvejus.

         2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. kovo 1 d.

            Tarybos vardu

            Pirmininkas

         D. LÓPEZ GARRIDO

      (1)  OL L 38, 2008 2 13, p. 26.

      (2)  OL L 335, 2008 12 13, p. 99.“


title: 2010/760/ES: 2010 m. gruodžio 6 d. Komisijos sprendimas dėl prekių, skirtų nemokamai išdalyti ar naudotis asmenims, nukentėjusiems per 2010 m. pavasarį Vengrijoje įvykusį potvynį, importo be muito (pranešta dokumentu Nr. C(2010) 8482)

text:
8.12.2010

               LT

               Europos Sąjungos oficialusis leidinys

               L 322/46

         KOMISIJOS SPRENDIMAS
   2010 m. gruodžio 6 d.
   dėl prekių, skirtų nemokamai išdalyti ar naudotis asmenims, nukentėjusiems per 2010 m. pavasarį Vengrijoje įvykusį potvynį, importo be muito
   (pranešta dokumentu Nr. C(2010) 8482)
   (Tekstas autentiškas tik vengrų kalba)
   (2010/760/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 16 d. Tarybos reglamentą (EB) Nr. 1186/2009, nustatantį Bendrijos atleidimo nuo muitų sistemą (1), ypač į jo 76 straipsnį,
   atsižvelgdama į 2010 m. birželio 2 d. Vengrijos Vyriausybės prašymą dėl nemokamai naudotis asmenims, nukentėjusiems per 2010 m. pavasarį Vengrijoje įvykusį potvynį, skirtų prekių importo be muito,
   kadangi:

               (1)

               Kaip nurodyta Reglamento (EB) Nr. 1186/2009 XVII skyriaus C antraštinėje dalyje, potvynis yra nelaimė, todėl tikslinga leisti importuoti be muito minėto Reglamento (EB) Nr. 1186/2009 74–80 straipsnių reikalavimus atitinkančias prekes.

               (2)

               Siekiant tinkamai informuoti Komisiją apie prekių, importuotų be muito, naudojimą, Vengrijos Vyriausybė turi pranešti apie priemones, kurių imtasi, kad šios be muito importuotos prekės nebūtų naudojamos kitai nei nustatyta paskirčiai.

               (3)

               Komisijai taip pat turėtų būti pranešama apie importo mastą ir pobūdį.

               (4)

               Su kitomis valstybėmis narėmis buvo konsultuotasi kaip nurodyta Reglamento (EB) Nr. 1186/2009 76 straipsnyje,

         PRIĖMĖ ŠĮ SPRENDIMĄ:
   1 straipsnis
   1.   Prekės, kurias išleidimui į laisvą apyvartą importavo valstybinės institucijos arba Vengrijos kompetentingų institucijų patvirtintos organizacijos, kad jas galėtų nemokamai išdalyti asmenims, nukentėjusiems per 2010 m. pavasarį Vengrijoje įvykusį potvynį arba suteikti galimybę nemokamai jomis naudotis, nors jos lieka tokių organizacijų nuosavybe, yra atleidžiamos nuo importo muitų, apibrėžtų Reglamento (EB) Nr. 1186/2009 2 straipsnio 1 dalies a punkte.
   2.   Prekės, kurias išleidimui į laisvą apyvartą importavo pagalbos tarnybos, kad vykdydamos veiklą galėtų patenkinti savo poreikius, taip pat atleidžiamos nuo muitų.
   2 straipsnis
   Vengrijos Vyriausybė ne vėliau kaip 2011 m. sausio 31 d. pateikia Komisijai patvirtintų organizacijų, nurodytų 1 straipsnio 1 dalyje, sąrašą.
   3 straipsnis
   Vengrijos Vyriausybė ne vėliau kaip 2011 m. sausio 31 d. pateikia Komisijai visą informaciją apie įvairių pagal 1 straipsnį be muito importuotų prekių pobūdį ir kiekį, suskirstydama produktus į plataus pobūdžio kategorijas.
   4 straipsnis
   Vengrijos Vyriausybė ne vėliau kaip 2011 m. sausio 31 d. praneša Komisijai apie priemones, kurių ji imasi siekdama užtikrinti, kad būtų laikomasi Reglamento (EB) Nr. 1186/2009 78, 79 ir 80 straipsnių.
   5 straipsnis
   Šio sprendimo 1 straipsnis taikomas prekėms, kurios importuotos 2010 m. gegužės 1 d. ir vėliau, bet ne vėliau kaip 2010 m. gruodžio 31 d.
   6 straipsnis
   Šis sprendimas skirtas Vengrijai.

      Priimta Briuselyje 2010 m. gruodžio 6 d.

            Komisijos vardu

         Algirdas ŠEMETA

            Komisijos narys

      (1)  OL L 324, 2009 12 10, p. 23.


title: 2005/508/EB: 2005 m. liepos 12 d. Tarybos sprendimas, dėl Regionų komiteto nario iš Didžiosios Britanijos paskyrimo

text:
16.7.2005

               LT

               Europos Sąjungos oficialusis leidinys

               L 185/31

      TARYBOS SPRENDIMAS

   2005 m. liepos 12 d.
   dėl Regionų komiteto nario iš Didžiosios Britanijos paskyrimo
   (2005/508/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Didžiosios Britanijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą Nr. 2002/60/EB (1) dėl Regionų komiteto narių ir pakaitinių narių skyrimo laikotarpiui nuo 2002 m. sausio 26 d. iki 2006 m. sausio 25 d.

               (2)

               Mirus Brian SMITH tapo laisva Regionų komiteto nario vieta,

         NUSPRENDĖ:
   1 straipsnis
   Likusiam kadencijos laikotarpiui, t. y. iki 2006 m. sausio 25 d., Regionų komiteto nariu skiriamas:

               William John WILLIAMS
               Councillor
               Cyngor Sir Ynys Môn

         vietoj Brian SMITH.
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Briuselyje, 2005 m. liepos 12 d.

            Tarybos vardu

            Pirmininkas

         G. BROWN

      (1)  OL L 24, 2002 1 26, p. 38.


title: 2003 m. liepos 1 d. Komisijos Sprendimas dėl Susitarimo, iš dalies keičiančio Europos bendrijos ir Australijos susitarimą dėl prekybos vynu, sudarymo

text:
Svarbus teisinis pranešimas

|

32003D0898

Oficialusis leidinys L 336 , 23/12/2003 p. 0099 - 0099

		Komisijos Sprendimas2003 m. liepos 1 d.dėl Susitarimo, iš dalies keičiančio Europos bendrijos ir Australijos susitarimą dėl prekybos vynu, sudarymo(2003/898/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1994 m. sausio 24 d. Tarybos sprendimą 94/184/EB dėl Europos bendrijos ir Australijos susitarimo dėl prekybos vynu sudarymo [1], ypač į jo 3 straipsnį,atsižvelgdama į Europos bendrijos ir Australijos susitarimą dėl prekybos vynu, pasirašytą Briuselyje ir Kanberoje atitinkamai 1994 m. 26 d. ir 31 d. [2], su paskutiniais pakeitimais, padarytais 2002 m. rugpjūčio 6 d. Susitarimu [3], ypač į jo 17 straipsnio 2 dalį,kadangi:(1) Bendrijos vardu Komisija susitarė dėl minėto Susitarimo pakeitimo, kurio tikslas yra iki 2004 m. birželio 30 d. pratęsti laikinąjį leidimą Australijos vynams, apdorotiems katijonitinėmis dervomis.(2) Vyno vadybos komitetas nepateikė savo nuomonės per pirmininko nustatytą laiką,NUSPRENDĖ:Vienintelis straipsnisBendrijos vardu patvirtinamas Susitarimas, iš dalies keičiantis Europos bendrijos ir Australijos susitarimą dėl prekybos vynu.Susitarimo tekstas pridedamas prie šio sprendimo.Priimta Briuselyje, 2003 m. liepos 1 d.Komisijos varduFranz FischlerKomisijos narys[1] OL L 86, 1994 3 31, p. 1.[2] OL L 86, 1994 3 31, p. 3.[3] OL L 213, 2002 8 9, p. 43.--------------------------------------------------


title: 2002 m. sausio 21 d. tarybos Sprendimas dėl Europos bendrijos ir Pietų Afrikos Respublikos susitarimo dėl prekybos vynu laikino taikymo

text:
Svarbus teisinis pranešimas

|

32002D0053

Oficialusis leidinys L 028 , 30/01/2002 p. 0129 - 0129

		tarybos Sprendimas2002 m. sausio 21 d.dėl Europos bendrijos ir Pietų Afrikos Respublikos susitarimo dėl prekybos vynu laikino taikymo(2002/53/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmosios pastraipos pirmuoju sakiniu,atsižvelgdama į Komisijos pasiūlymą,kadangi:(1) Bendrija ir Pietų Afrika turi numatyti galimybę nuo 2002 m. sausio 28 d. laikinai taikyti Europos bendrijos ir Pietų Afrikos Respublikos susitarimą dėl prekybos vynu (toliau – Susitarimas), kol Pietų Afrika baigs Susitarimui įsigalioti būtinas procedūras.(2) Kad būtų lengviau įgyvendinti tam tikras Susitarimo nuostatas, Komisijai turi būti leista prireikus pakoreguoti techninius Susitarimo aspektus 1999 m. gegužės 17 d. Tarybos reglamento (EB) Nr. 1493/1999 dėl bendro vyno rinkos organizavimo 75 straipsnyje nustatyta tvarka [1].(3) Tam tikslui Susitarimas pasikeičiant laiškais turi būti patvirtintas,PRIĖMĖ ŠĮ SPRENDIMĄ:1 straipsnisSusitarimas pasikeičiant laiškais, kuriame numatyta galimybė nuo 2002 m. sausio 28 d. laikinai taikyti Europos bendrijos ir Pietų Afrikos Respublikos susitarimą dėl prekybos vynu, patvirtinamas Bendrijos vardu.Susitarimo pasikeičiant laiškais tekstas ir Susitarimo dėl prekybos vynu tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą pasikeičiant laiškais ir taip išreikšti Bendrijos sutikimą būti jo saistoma.3 straipsnisSiekiant taikyti Susitarimo dėl prekybos vynu 7 straipsnio 8 dalį ir 18 straipsnio 2 dalį Komisija įgaliojama Tarybos reglamento (EB) Nr. 1493/199975 straipsnyje nustatyta tvarka priimti priemones, kurios reikalingos Susitarimui iš dalies pakeisti.4 straipsnisKomisija atstovauja Bendrijai jungtiniuose komitetuose, įsteigtuose pagal Susitarimo dėl prekybos vynu 19 straipsnį.5 straipsnisŠis sprendimas paskelbiamas Europos Bendrijų oficialiajame leidinyje.Priimta Briuselyje, 2002 m. sausio 21 d.Tarybos varduPirmininkasM. Arias Cañete[1] OL L 179, 1999 7 14, p. 1. Reglamentas su paskutiniais pakeitimais padarytais Reglamentu (EB) Nr. 2585/2001 (OL L 345, 2001 12 29, p. 10).--------------------------------------------------


title: (2014/186/ES): 2014 m. vasario 11 d. Tarybos sprendimas dėl Europos Sąjungos ir Lichtenšteino Kunigaikštystės susitarimo dėl jos dalyvavimo Europos prieglobsčio paramos biuro veikloje sąlygų pasirašymo Sąjungos vardu

text:
5.4.2014

               LT

               Europos Sąjungos oficialusis leidinys

               L 102/3

         TARYBOS SPRENDIMAS
   2014 m. vasario 11 d.
   dėl Europos Sąjungos ir Lichtenšteino Kunigaikštystės susitarimo dėl jos dalyvavimo Europos prieglobsčio paramos biuro veikloje sąlygų pasirašymo Sąjungos vardu

      (2014/186/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 74 straipsnį, 78 straipsnio 1 ir 2 dalis kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamente (ES) Nr. 439/2010 (1) numatyta, kad Europos prieglobsčio paramos biuras pasirengęs bendradarbiauti su Islandija, Lichtenšteinu, Norvegija ir Šveicarija, kuriems suteikiamos stebėtojų teisės. Be to, tame reglamente numatyta, kad turi būti sudaryti susitarimai, kuriais nustatomi tų valstybių dalyvavimo Europos prieglobsčio paramos biuro veikloje pobūdis, mastas ir taisyklės;

               (2)

               2012 m. sausio 27 d. Taryba įgaliojo Komisiją pradėti derybas dėl Europos Sąjungos ir Lichtenšteino Kunigaikštystės susitarimo dėl jos dalyvavimo Europos prieglobsčio paramos biuro veikloje sąlygų (toliau – Susitarimas). Derybos sėkmingai baigtos ir Susitarimas parafuotas 2013 m. birželio 28 d.;

               (3)

               Susitarimas turėtų būti pasirašytas;

               (4)

               kaip nustatyta Reglamento (ES) Nr. 439/2010 21 konstatuojamojoje dalyje, Jungtinė Karalystė ir Airija dalyvauja priimant tą reglamentą ir jis joms yra privalomas. Todėl jos turėtų taikyti Reglamento (ES) Nr. 439/2010 49 straipsnio 1 dalį dalyvaudamos šio sprendimo priėmime. Todėl Jungtinė Karalystė ir Airija dalyvauja priimant šį sprendimą;

               (5)

               kaip nustatyta Reglamento (ES) Nr. 439/2010 22 konstatuojamojoje dalyje, Danija nedalyvauja priimant tą reglamentą ir jis nėra jai privalomas. Todėl Danija nedalyvauja priimant šį sprendimą,

         PRIĖMĖ ŠĮ SPRENDIMĄ:
   1 straipsnis
   Suteikiami įgaliojimai Sąjungos vardu pasirašyti Europos Sąjungos ir Lichtenšteino Kunigaikštystės susitarimą dėl jos dalyvavimo Europos prieglobsčio paramos biuro veikloje sąlygų, su sąlyga, kad minėtas Susitarimas bus sudarytas (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 11 d.

            Tarybos vardu

            Pirmininkas

         E. VENIZELOS

      (1)  2010 m. gegužės 19 d. Europos Parlamento ir Tarybos reglamentas (ES) Nr. 439/2010 dėl Europos prieglobsčio paramos biuro įsteigimo (OL L 132, 2010 5 29, p. 11).

      (2)  Susitarimo tekstas bus paskelbtas kartu su sprendimu dėl jo sudarymo.


title: 2010/609/BUSP: 2010 m. spalio 8 d. Politinio ir saugumo komiteto sprendimas EUPOL RD Congo/1/2010 dėl misijos EUPOL RD Congo vadovo skyrimo

text:
9.10.2010

               LT

               Europos Sąjungos oficialusis leidinys

               L 266/60

         POLITINIO IR SAUGUMO KOMITETO SPRENDIMAS EUPOL RD CONGO/1/2010
   2010 m. spalio 8 d.
   dėl misijos EUPOL RD Congo vadovo skyrimo
   (2010/609/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. rugsėjo 23 d. Tarybos sprendimą 2010/576/BUSP dėl Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumu Kongo Demokratinėje Respublikoje (EUPOL RD Congo) (1), ir ypač į jo 10 straipsnio 1 dalį,
   kadangi:

               (1)

               Pagal Sprendimo 2010/576/BUSP 10 straipsnio 1 dalį Politinis ir saugumo komitetas pagal Sutarties 38 straipsnį įgaliojamas priimti atitinkamus sprendimus EUPOL RD Congo politinės kontrolės ir strateginio vadovavimo jai tikslais, įskaitant visų pirma sprendimą dėl misijos vadovo skyrimo.

               (2)

               Sąjungos vyriausiasis įgaliotinis užsienio reikalams ir saugumo politikai pasiūlė misijos vadovu nuo 2010 m. spalio 1 d. skirti vyriausiąjį inspektorių Jean-Paul RIKIR,

         PRIĖMĖ ŠĮ SPRENDIMĄ:
   1 straipsnis
   Vyriausiasis inspektorius Jean-Paul RIKIR skiriamas Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumu Kongo Demokratinėje Respublikoje (EUPOL RD Congo) misijos vadovu nuo 2010 m. spalio 1 d.
   2 straipsnis
   Šis sprendimas įsigalioja jo priėmimo dieną.
   Jis taikomas iki EUPOL RD Congo įgaliojimų pabaigos.

      Priimta Briuselyje 2010 m. spalio 8 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 254, 2010 9 29, p. 33.


title: 2012/429/ES: 2012 m. liepos 24 d. Tarybos sprendimas dėl Europos Sąjungos ir Rusijos Federacijos Vyriausybės susitarimo dėl Europos Sąjungos ir Rusijos Federacijos prekybos variklinių transporto priemonių dalimis ir detalėmis sudarymo

text:
26.7.2012

               LT

               Europos Sąjungos oficialusis leidinys

               L 199/3

         TARYBOS SPRENDIMAS
   2012 m. liepos 24 d.
   dėl Europos Sąjungos ir Rusijos Federacijos Vyriausybės susitarimo dėl Europos Sąjungos ir Rusijos Federacijos prekybos variklinių transporto priemonių dalimis ir detalėmis sudarymo
   (2012/429/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               remiantis Tarybos sprendimu 2012/106/ES (1) Europos Sąjungos ir Rusijos Federacijos Vyriausybės susitarimas dėl Europos Sąjungos ir Rusijos Federacijos prekybos variklinių transporto priemonių dalimis ir detalėmis (Susitarimas) buvo pasirašytas 2011 m. gruodžio 16 d., su sąlyga, kad jis bus sudarytas;

               (2)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Rusijos Federacijos Vyriausybės susitarimas dėl Europos Sąjungos ir Rusijos Federacijos prekybos variklinių transporto priemonių dalimis ir detalėmis patvirtinamas Sąjungos vardu (2).
   2 straipsnis
   Tarybos Pirmininkas paskiria asmenį (-is), kuris (-ie) įgaliojamas (-i) Sąjungos vardu pagal Susitarimo 13 straipsnio 2 dalį pateikti pranešimą ir taip išreikšti Sąjungos sutikimą laikytis Susitarimo (3).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 57, 2012 2 29, p. 14.

      (2)  Susitarimas paskelbtas OL L 57, 2012 2 29, p. 15 kartu su sprendimu dėl pasirašymo.

      (3)  Tarybos Generalinis sekretoriatas paskelbs Susitarimo įsigaliojimo datą Europos Sąjungos oficialiajame leidinyje.


title: 2010/419/: 2010 m. liepos 28 d. Komisijos sprendimas, kuriuo atnaujinamas leidimas toliau prekiauti produktais, kurių sudėtyje yra genetiškai modifikuotų Bt11 (SYN-BTØ11–1) kukurūzų, kurie susideda arba yra pagaminti iš jų, kuriuo leidžiama naudoti maisto produktus ir maisto produktų ingredientus, kurių sudėtyje yra Bt11 (SYN-BTØ11–1) pašarinių kukurūzų, pagal Europos Parlamento ir Tarybos reglamentą (EB) Nr. 1829/2003, ir kuriuo panaikinamas Sprendimas 2004/657/EB (pranešta dokumentu Nr. C(2010) 5129)  Tekstas svarbus EEE

text:
29.7.2010

               LT

               Europos Sąjungos oficialusis leidinys

               L 197/11

         KOMISIJOS SPRENDIMAS
   2010 m. liepos 28 d.
   kuriuo atnaujinamas leidimas toliau prekiauti produktais, kurių sudėtyje yra genetiškai modifikuotų Bt11 (SYN-BTØ11–1) kukurūzų, kurie susideda arba yra pagaminti iš jų, kuriuo leidžiama naudoti maisto produktus ir maisto produktų ingredientus, kurių sudėtyje yra Bt11 (SYN-BTØ11–1) pašarinių kukurūzų, pagal Europos Parlamento ir Tarybos reglamentą (EB) Nr. 1829/2003, ir kuriuo panaikinamas Sprendimas 2004/657/EB
   (pranešta dokumentu Nr. C(2010) 5129)
   (Tekstas autentiškas tik prancūzų kalba)
   (Tekstas svarbus EEE)
   (2010/419/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų (1), ypač į jo 7 straipsnio 3 dalį, 11 straipsnio 3 dalį, 19 straipsnio 3 dalį ir 23 straipsnio 3 dalį,
   kadangi:

               (1)

               2007 m. balandžio 17 d.„Syngenta Seeds S.A.S.“ bendrovės „Syngenta Crop Protection AG“ vardu Komisijai pateikė prašymą pagal Reglamento (EB) Nr. 1839/2003 5, 11, 17 ir 23 straipsnius atnaujinti leidimą toliau prekiauti esamais maisto produktais ir maisto produktų ingredientais, pagamintais iš Bt11 kukurūzų (įskaitant maisto priedus) ir atnaujinti leidimą toliau prekiauti esamais pašarais, kurių sudėtyje yra Bt11 kukurūzų, kurie susideda arba yra pagaminti iš jų (įskaitant pašarų priedus ir pašarines žaliavas) ir naudoti kitus nei maistas ir pašarai produktus, kurių sudėtyje yra Bt11 kukurūzų arba kurie susideda iš jų, išskyrus auginimui (toliau – prašymas), apie kurį buvo anksčiau pranešta remiantis šio reglamento 8 straipsnio 1 dalies a ir b punktais ir 20 straipsnio 1 dalies a ir b punktais. Prašymu taip pat prašoma atnaujinti leidimą teikti rinkai maisto produktus ir maisto ingredientus, kuriuos naudoti leidžiama pagal 2004 m. gegužės 19 d. Komisijos sprendimą 2004/657/EB, leidžiantį pateikti į rinką saldžiuosius kukurūzus, išvestus iš Bt11 linijos genetiškai modifikuotų kukurūzų, kaip Europos Parlamento ir Tarybos reglamente (EB) Nr. 258/97 numatytą naują maisto produktą arba naują maisto ingredientą (2). Pateikdama šį prašymą „Syngenta Seeds SA.S.“ taip pat prašė suteikti leidimą naudoti maisto produktus ir maisto produktų ingredientus, kurių sudėtyje yra Bt11 pašarinių kukurūzų arba kurie susideda iš jų, kuriuos naudoti ES leidimas niekada nebuvo išduotas.

               (2)

               2009 m. vasario 17 d. Europos maisto saugos tarnyba (EMST) pateikė palankią nuomonę (3) pagal Reglamento (EB) Nr. 1829/2003 6 ir 18 straipsnius ir padarė išvadą, kad prašyme pateiktai naujai informacijai ir literatūros, paskelbtos po to, kai buvo pateikta ankstesnė EMST mokslinė nuomonė dėl Bt11 kukurūzų (4), apžvalgai pakeitimai nereikalingi, ir patvirtino ankstesnes išvadas, kad Bt11 kukurūzai yra tokie pat saugūs kaip ir genetiškai nemodifikuoti kukurūzai, ir jog nėra tikėtina, kad jie darys nepageidaujamą poveikį žmonių ar gyvūnų sveikatai ar aplinkai, juos naudojant pagal numatytą paskirtį; tas pat galioja produktams, kuriuos šiuo prašymu prašoma leisti naudoti.

               (3)

               EMST savo nuomonėje atsižvelgė į visus konkrečius valstybių narių iškeltus klausimus ir problemas, išsakytus konsultuojantis su nacionalinėmis kompetentingomis institucijomis, kaip nustatyta pagal Reglamento (EB) Nr. 1829/2003 6 straipsnio 4 dalį ir 18 straipsnio 4 dalį.

               (4)

               EMST savo nuomonėje taip pat padarė išvadą, kad pareiškėjo pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį.

               (5)

               Atsižvelgiant į šias aplinkybes, tai, kad bendrovė „Syngenta Crop Protection AG Switzerland“, kuri prisijungė bendrovę „Syngenta Seeds AG“, Sprendimo 2004/657/EB adresatę, yra tas pats juridinis asmuo, kurio vardu pareiškėjas prašė atnaujinti leidimą, tai, kad buvo patvirtinta, kad į prašymu taip pat norima gauti leidimą naudoti maisto produktus ir maisto produktų ingredientus, kurių sudėtyje yra Bt11 pašarinių kukurūzų arba kurie susideda iš jų, ir tai, kad ji ketino pateikti prašymą atnaujinti leidimą naudoti produktus, įtrauktus į sprendimą 2004/657/EB dar prieš baigiantis galioti sprendimu suteiktam leidimui, taip, kad būtų priimtas vienas sprendimas visiems šiems produktams ir kuris įsigaliotų tą pačią dieną, turėtų būti atnaujintas leidimas toliau prekiauti esamais produktais ir leidimas toliau leisti naudoti maisto produktus ir maisto produktų ingredientus, kurių sudėtyje yra Bt11 saldžiųjų kukurūzų (šviežių ar konservuotų saldžiųjų kukurūzų) arba kurie yra pagaminti iš jų, ir turėtų būti suteiktas leidimas naudoti maisto produktus ir maisto produktų ingredientus, kurių sudėtyje yra Bt11 pašarinių kukurūzų arba kurie yra pagaminti iš jų. Todėl turi būti panaikintas Sprendimas 2004/657/EB.

               (6)

               2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą, numatyta, kad kiekvienam GMO turėtų būti priskirtas unikalus identifikatorius (5).

               (7)

               Remiantis EMST nuomone, maisto produktams, maisto ingredientams ir pašarams, kurių sudėtyje Bt11 kukurūzų, kurie susideda arba yra pagaminti iš jų, nebūtina taikyti specialių ženklinimo reikalavimų, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau siekiant užtikrinti produktų naudojimą pagal paskirtį, kuri leidžiama šiuo sprendimu, ženklinant pašarus, kurių sudėtyje yra GMO arba kurie susideda iš jų, ir kitus nei maistas ir pašarai produktus, kurių sudėtyje yra GMO arba kurie susideda iš jų, kurių leidimą teikti rinkai prašoma atnaujinti, etiketėje reikėtų papildomai aiškiai nurodyti, kad aptariami produktai neturi būti auginami.

               (8)

               Leidimo turėtojas turėtų pateikti metines veiklos, nurodytos poveikio aplinkai stebėsenos plane, įgyvendinimo ir rezultatų ataskaitas. Minėtus rezultatus reikėtų pateikti pagal 2009 m. spalio 13 d. Komisijos sprendimą 2009/770/EB nustatyti standartines pagal Europos Parlamento ir Tarybos direktyvą 2001/18/EB atliekamo genetiškai modifikuotų organizmų kaip atskirų produktų arba kaip kitų produktų sudėtinių dalių apgalvoto išleidimo į aplinką, siekiant juos tiekti rinkai (6), monitoringo rezultatų ataskaitų formas.

               (9)

               EMST nuomonė negali būti pagrindas taikyti specialias pateikimo rinkai sąlygas ar apribojimus ir (arba) specialias naudojimo ir tvarkymo sąlygas ar apribojimus, įskaitant jau pateiktų rinkai maisto produktų ir pašarų naudojimo stebėsenos reikalavimus, ar Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas specialias konkrečių ekosistemų (aplinkos) ir (arba) geografinių regionų apsaugos sąlygas.

               (10)

               Visa reikiama informacija dėl produktų leidimų ar leidimų atnaujinimo turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.

               (11)

               2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies keičiančio Direktyvą 2001/18/EB (7) 4 straipsnio 6 dalyje nustatyti produktų, kurių sudėtyje yra GMO arba kurie susideda iš jų, ženklinimo reikalavimai.

               (12)

               Pagal 2003 m. liepos 15 d. Europos Parlamento ir Tarybos reglamento (EB) Nr. 1946/2003 dėl genetiškai modifikuotų organizmų tarpvalstybinio judėjimo (8) 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir sklaidos centrą turi būti pranešta Biologinės įvairovės konvencijos Kartaginos biosaugos protokolą pasirašiusioms šalims.

               (13)

               Dėl šiuo sprendimu nustatomų priemonių konsultuotasi su pareiškėju.

               (14)

               Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą.

               (15)

               2010 m. birželio 29 d. posėdyje Tarybai nepavyko priimti sprendimo kvalifikuota balsų dauguma nei už pasiūlymą, nei prieš jį. Taryba nurodė, kad baigė nagrinėti šiuos dokumentus. Todėl šias priemones priima Komisija,

         PRIĖMĖ ŠĮ SPRENDIMĄ:
   1 straipsnis
   Genetiškai modifikuotas organizmas ir unikalus identifikatorius
   Šio sprendimo priedo b punkte nurodytiems genetiškai modifikuotiems kukurūzams (Zea mays L.) Bt11 priskiriamas unikalus identifikatorius SYN-BTØ11–1, kaip nustatyta Reglamente (EB) Nr. 65/2004.
   2 straipsnis
   Leidimas
   Reglamento (EB) Nr. 1829/2003 4 straipsnio 2 dalyje ir 16 straipsnio 2 dalyje nurodytais tikslais ir laikantis šiame sprendime nurodytų sąlygų suteikiami toliau nurodytų produktų leidimai:

               a)

               maisto produktų ir maisto ingredientų, kurių sudėtyje yra SYN-BTØ11–1 kukurūzų, kurie susideda arba yra pagaminti iš jų;

               b)

               pašarų, kurių sudėtyje yra SYN-BTØ11–1 kukurūzų, kurie susideda arba yra pagaminti iš jų;

               c)

               kitų nei maistas ir pašarai produktų, kurių sudėtyje yra SYN-BTØ11–1 kukurūzų arba kurie susideda iš jų, naudojamų pagal tą pačią paskirtį kaip ir bet kurie kiti kukurūzai, išskyrus auginimą.

         3 straipsnis
   Ženklinimas
   1.   Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.
   2.   Žodžiai „neskirti auginimui“ turi būti įrašyti 2 straipsnio b ir c punktuose nurodytų produktų, kurių sudėtyje yra SYN-BTØ11–1 kukurūzų arba kurie susideda iš jų, etiketėje ir prie tokių produktų lydimuosiuose dokumentuose.
   4 straipsnis
   Poveikio aplinkai stebėsena
   1.   Leidimo turėtojas užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.
   2.   Leidimo turėtojas pateikia Komisijai metines stebėsenos plane nurodytos veiklos įgyvendinimo ir rezultatų ataskaitas, parengtas pagal Sprendimą 2009/770/EB.
   5 straipsnis
   Bendrijos registras
   Šio sprendimo priede nurodyta informacija įrašoma į Bendrijos genetiškai modifikuoto maisto ir pašarų registrą, kaip nustatyta Reglamento (EB) Nr. 1829/2003 28 straipsnyje.
   6 straipsnis
   Leidimo turėtojas
   Leidimo turėtojas yra bendrovė „Syngenta Seeds S.A.S.“ (Prancūzija), atstovaujanti „Syngenta Crop Protection AG“ (Šveicarija).
   7 straipsnis
   Galiojimas
   Šis sprendimas taikomas 10 metų nuo pranešimo apie jį dienos.
   8 straipsnis
   Panaikinimas
   Komisijos sprendimas 2004/657/EB panaikinamas.
   9 straipsnis
   Adresatas
   Šis sprendimas skirtas „Syngenta Seeds S.A.S.“, adresas: Chemin de l’Hobit 12, BP 27, 31790 Saint-Sauveur, Prancūzija, atstovaujančiai „Syngenta Crop Protection AG“ (Šveicarija).

      Priimta Briuselyje 2010 m. liepos 28 d.

            Komisijos vardu

         John DALLI

            Komisijos narys

      (1)  OL L 268, 2003 10 18, p. 1.

      (2)  OL L 300, 2004 9 25, p. 48.

      (3)  http://registerofquestions.efsa.europa.eu/roqFrontend/questionLoader?question=EFSA-Q-2007-146

      (4)  2005 m. gegužės 19 d. EFSA nuomonė dėl Bt11 kukurūzų, skirtų auginimui, pašarams ir pramonei, teikimo rinkai – http://registerofquestions.efsa.europa.eu/roqFrontend/questionLoader?question=EFSA-Q-2004-012

      (5)  OL L 10, 2004 1 16, p. 5.

      (6)  OL L 275, 2009 10 21, p. 9.

      (7)  OL L 268, 2003 10 18, p. 24.

      (8)  OL L 287, 2003 11 5, p. 1.

      PRIEDAS
      a)   Pareiškėjas ir leidimo turėtojas

                  Pavadinimas

                  :

                  „Syngenta Seeds S.A.S.“

                  Adresas

                  :

                  Chemin de l’Hobit 12, BP 27, 31790 Saint-Sauveur, Prancūzija

            „Syngenta Crop Protection AG“ (adresas: Schwarzwaldallee 215, 4058 Basle, Šveicarija) vardu
      b)   Produktų paskirtis ir specifikacija

                  1.

                  Maisto produktai ir maisto ingredientai, kurių sudėtyje yra SYN-BTØ11–1 kukurūzų, kurie susideda arba yra pagaminti iš jų;

                  2.

                  pašarai, kurių sudėtyje yra SYN-BTØ11–1 kukurūzų, kurie susideda arba yra pagaminti iš jų;

                  3.

                  kiti nei maistas ir pašarai produktai, kurių sudėtyje yra SYN-BTØ11–1 kukurūzų arba kurie susideda iš jų, naudojami pagal tą pačią paskirtį kaip ir bet kurie kiti kukurūzai, išskyrus auginimą.

            Genetiškai modifikuoti SYN-BTØ11–1 kukurūzai, kaip aprašyta prašyme, išreiškia Cry1Ab baltymą, kuris suteikia apsaugą nuo tam tikrų kietasparnių kenkėjų, ir PAT baltymą, kuris suteikia toleranciją amonio gliufosinato herbicidui.
      c)   Ženklinimas

                  1.

                  Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų konkrečių ženklinimo reikalavimų, „organizmo pavadinimas“ yra „kukurūzai“.

                  2.

                  Žodžiai „neskirti auginimui“ turi būti įrašyti 2 straipsnio b ir c punktuose nurodytų produktų, kurių sudėtyje yra SYN-BTØ11–1 kukurūzų arba kurie susideda iš jų, etiketėje ir prie tokių produktų pridedamuose dokumentuose.

            d)   Aptikimo metodas

                  —

                  Konkretaus įvykio realaus laiko polimerazės grandinine reakcija (PGR) pagrįstas metodas, taikomas SYN-BTØ11–1 kukurūzų kiekybiniam vertinimui atlikti.

                  —

                  Įteisintas Bendrijos etaloninės laboratorijos, įkurtos Reglamentu (EB) Nr. 1829/2003, paskelbtas tinklalapyje http://gmo-crl.jrc.ec.europa.eu/statusofdoss.htm

                  —

                  Etaloninė medžiaga – EMR®-BF412, pateikta Europos Komisijos Jungtinio tyrimų centro (JTC) Etaloninių medžiagų ir matavimų instituto (EMMI) tinklapyje adresu: https://irmm.jrc.ec.europa.eu/rmcatalogue

            e)   Unikalus identifikatorius

      SYN-IR6Ø4–1
      f)   Informacija, kurios reikalaujama pagal Biologinės įvairovės konvencijos Kartaginos biosaugos protokolo II priedą

      Biologinės saugos informacijos rinkimo, apdorojimo ir sklaidos centras, įrašo Nr.: žr. [užpildyti gavus pranešimą]
      g)   Produktų pateikimo rinkai, naudojimo arba tvarkymo sąlygos arba apribojimai

      Nereikalaujama.
      h)   Stebėsenos planas

      Direktyvos 2001/18/EB VII priede nurodytas poveikio aplinkai stebėsenos planas
      [Nuoroda: internete paskelbtas planas]
      i)   Rinkai pateikto žmonėms vartoti skirto maisto stebėsenos reikalavimai

      Nereikalaujama.
      Pastaba. Nuorodos į susijusius dokumentus laikui bėgant gali keistis. Visuomenė su šiais pakeitimais galės susipažinti iš nuolat atnaujinamo Bendrijos genetiškai modifikuoto maisto ir pašarų registro.


title: 2007/532/EB: 2007 m. liepos 23 d. Tarybos sprendimas dėl Protokolo, nustatančio San Tomė ir Prinsipės Demokratinės Respublikos ir Europos bendrijos susitarime numatytas žvejybos galimybes ir finansinį įnašą 2006 m. birželio 1 d. – 2010 m. gegužės 31 d. laikotarpiui, laikino taikymo sudarymo

text:
7.8.2007

               LT

               Europos Sąjungos oficialusis leidinys

               L 205/59

         TARYBOS SPRENDIMAS
   2007 m. liepos 23 d.
   dėl Protokolo, nustatančio San Tomė ir Prinsipės Demokratinės Respublikos ir Europos bendrijos susitarime numatytas žvejybos galimybes ir finansinį įnašą 2006 m. birželio 1 d.–2010 m. gegužės 31 d. laikotarpiui, laikino taikymo sudarymo
   (2007/532/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 300 straipsnio 2 dalį kartu su 37 straipsniu,
   atsižvelgdama į Komisijos pasiūlymą,
   kadangi:

               (1)

               Bendrija ir San Tomė ir Prinsipės Demokratinė Respublika vedė derybas ir parafavo Žuvininkystės partnerystės susitarimą, kuriuo Bendrijos žvejams suteikiamos žvejybos galimybės vandenyse, į kuriuos San Tomė ir Prinsipės Demokratinė Respublika turi suverenias teises arba kurie priklauso jos jurisdikcijai.

               (2)

               Tikslinga užtikrinti galimybę vykdyti žvejybos veiklą nuo ankstesnio protokolo, nustatančio žvejybos galimybes prie San Tomė ir Prinsipės krantų, galiojimo pabaigos iki naujojo Protokolo, kuriuo nustatomos minėtame susitarime numatytos žvejybos galimybės ir finansinis įnašas, įsigaliojimo.

               (3)

               Tuo tikslu Bendrija ir San Tomė ir Prinsipės Demokratinė Respublika parafavo susitarimą pasikeičiant laiškais dėl naujojo protokolo laikino taikymo.

               (4)

               Bendrija suinteresuota patvirtinti minėtą susitarimą pasikeičiant laiškais.

               (5)

               Turėtų būti nustatytas žvejybos galimybių paskirstymo valstybėms narėms būdas,

         NUSPRENDĖ:
   1 straipsnis
   Susitarimas pasikeičiant laiškais dėl Protokolo, nustatančio San Tomė ir Prinsipės Demokratinės Respublikos ir Europos bendrijos susitarime numatytas žvejybos galimybes ir finansinį įnašą 2006 m. birželio 1 d.–2010 m. gegužės 31 d. laikotarpiui, laikino taikymo yra patvirtinamas Bendrijos vardu.
   Susitarimo pasikeičiant laiškais tekstas pridedamas prie šio sprendimo.
   2 straipsnis
   Susitarimas laikinai taikomas nuo 2006 m. birželio 1 d.
   3 straipsnis
   Žuvininkystės partnerystės susitarimo protokole nustatytos žvejybos galimybės valstybėms narėms paskirstomos taip:

               Žvejybos kategorija

               Laivo tipas

               Valstybė narė

               Licencijos arba kvota

               Tunų žvejyba

               Tunus žvejojantys seineriai šaldikliai:

               Ispanija

               13

               Prancūzija

               12

               Tunų žvejyba

               Ilgosiomis dreifinėmis ūdomis žvejojantys laivai

               Ispanija

               13

               Portugalija

               5

         Jeigu šių valstybių narių paraiškose licencijai gauti nurodytos žvejybos galimybės, nustatytos Žuvininkystės partnerystės susitarimo protokole, neišnaudojamos, Komisija gali atsižvelgti į bet kurios kitos valstybės narės pateiktas paraiškas licencijai gauti.
   4 straipsnis
   Valstybės narės, kurių laivai žvejoja pagal susitarimą pasikeičiant laiškais, Komisijai praneša apie San Tomė ir Prinsipės žvejybos zonoje sužvejotą kiekvienų išteklių kiekį pagal 2001 m. kovo 14 d. Komisijos reglamente (EB) Nr. 500/2001, nustatančiame išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės (1), numatytas taisykles.
   5 straipsnis
   Tarybos pirmininkas įgaliojamas paskirti asmenis, įgaliotus pasirašyti susitarimą pasikeičiant laiškais, kad jis taptų privalomas Bendrijai.

      Priimta Briuselyje 2007 m. liepos 23 d.

            Tarybos vardu

            Pirmininkas

         L. AMADO

      (1)  OL L 73, 2001 3 15, p. 8.
   SUSITARIMAS
   pasikeičiant laiškais dėl Protokolo, nustatančio San Tomė ir Prinsipės Demokratinės Respublikos ir Europos bendrijos susitarime numatytas žvejybos galimybes ir finansinį įnašą 2006 m. birželio 1 d.–2010 gegužės 31 d. laikotarpiui, laikino taikymo
   Pone,
   remiantis 2006 m. gegužės 25 d., ketvirtadienį, parafuotu Protokolu, nustatančiu žvejybos galimybes ir finansinį įnašą 2006 m. birželio 1 d.–2010 m. gegužės 31 d. laikotarpiui, turiu garbės Jums pranešti, kad San Tomė ir Prinsipės Demokratinė Respublika yra pasirengusi laikinai taikyti Protokolą nuo 2006 m. birželio 1 d., kol jis įsigalios pagal jo 12 straipsnį, su sąlyga, kad Europos bendrija pasirengusi padaryti tą patį.
   Susitariama, kad tokiu atveju pirmoji Protokolo 2 straipsnyje nurodyto finansinio įnašo dalis bus sumokėta iki 2007 m. gegužės 15 d.
   Būčiau dėkingas, jei galėtumėte patvirtinti, ar Europos bendrija pritaria tokiam laikinam taikymui.
   Reiškiu Jums savo didžią pagarbą.

         San Tomė ir Prinsipės Vyriausybės vardu

   Pone,
   Turiu garbės pranešti, kad gavau Jūsų šios dienos laišką, kuriame rašoma:

      „remiantis 2006 m. gegužės 25 d., ketvirtadienį, parafuotu Protokolu, nustatančiu žvejybos galimybes ir finansinį įnašą 2006 m. birželio 1 d.–2010 m. gegužės 31 d. laikotarpiui, turiu garbės Jums pranešti, kad San Tomė ir Prinsipės Demokratinė Respublika yra pasirengusi laikinai taikyti Protokolą nuo 2006 m. birželio 1 d., kol jis įsigalios pagal jo 12 straipsnį, su sąlyga, kad Europos bendrija pasirengusi padaryti tą patį.
      Susitariama, kad tokiu atveju pirmoji Protokolo 2 straipsnyje nurodyto finansinio įnašo dalis bus sumokėta iki 2007 m. gegužės 15 d.“

   Turiu garbės patvirtinti, kad Europos bendrija pritaria tokiam laikinam taikymui.
   Reiškiu Jums savo didžią pagarbą.

         Europos Sąjungos Tarybos vardu


title: 2012/648/ES: 2012 m. spalio 16 d. Tarybos sprendimas, kuriuo skiriamas Regionų komiteto Belgijai atstovaujantis narys ir Belgijai atstovaujantis pakaitinis narys

text:
18.10.2012

               LT

               Europos Sąjungos oficialusis leidinys

               L 287/12

         TARYBOS SPRENDIMAS
   2012 m. spalio 16 d.
   kuriuo skiriamas Regionų komiteto Belgijai atstovaujantis narys ir Belgijai atstovaujantis pakaitinis narys
   (2012/648/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Belgijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Paul FICHEROULLE kadencijai tapo laisva Regionų komiteto nario vieta;

               (3)

               Marc HENDRICKX paskyrus Regionų komiteto nariu taps laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           —

                           Marc HENDRICKX, Vlaams Volksvertegenwoordiger

                     ir

               b)

               pakaitiniu nariu:

                           —

                           Karim VAN OVERMEIRE, Vlaams Volksvertegenwoordiger.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 16 d.

            Tarybos vardu

            Pirmininkas

         A. D. MAVROYIANNIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.